Geografik obyektlarga doir ayrim munosabatlarni tartibga solish chora-tadbirlari toʻgʻrisida
(resolution, 2025-07-30)

Oʻzbekiston Respublikasining “Davlat tili haqida”gi va “Geografik obyektlarning nomlari toʻgʻrisida”gi qonunlariga muvofiq geografik obyektlarni tizimlashtirish hamda koʻcha nomi va koʻchmas mulk obyekti raqami koʻrsatkichlarini oʻrnatish faoliyatini tartibga solish maqsadida Vazirlar Mahkamasi qaror qiladi: 1. Quyidagilar: geografik obyektlarni tizimlashtirish, shu jumladan, ularning kodi, turi, qisqartmasi va klassifikatsiya kodini belgilashni nazarda tutuvchi Geografik obyektlarning klassifikatori (keyingi oʻrinlarda — Klassifikator) 1-ilovaga muvofiq; koʻcha nomi va koʻchmas mulk obyekti raqami koʻrsatkichining (keyingi oʻrinlarda — koʻrsatkich) shakli, oʻlchamlari, yozilishi va unga doir texnik shartlarni nazarda tutuvchi Koʻcha nomi va koʻchmas mulk obyekti raqami koʻrsatkichini oʻrnatish tartibi toʻgʻrisidagi nizom 2-ilovaga muvofiq tasdiqlansin. 2. Belgilansinki: Geografik obyektlarning nomlari davlat reyestri (keyingi oʻrinlarda — Reyestr) Klassifikator asosida yuritiladi; Vazirlar Mahkamasining 2018-yil 14-dekabrdagi 1010-son qarori bilan tasdiqlangan Koʻchmas mulk obyektlari manzillari yagona reyestrini shakllantirish va yuritish tartibi toʻgʻrisidagi nizomga muvofiq koʻrsatkichlarda yoziladigan koʻcha nomi va koʻchmas mulk obyekti raqami toʻgʻrisidagi axborotlar Iqtisodiyot va moliya vazirligi huzuridagi Kadastr agentligining (keyingi oʻrinlarda — Kadastr agentligi) Davlat kadastrlari palatasi tuman (shahar)lar filiallari tomonidan taqdim etiladi; koʻrsatkichlarni tayyorlash va oʻrnatish bilan bogʻliq xarajatlar mahalliy budjetning qoʻshimcha manbalari hamda qonunchilik hujjatlarida taqiqlanmagan boshqa manbalar hisobidan moliyalashtiriladi; yangi qurilgan, rekonstruksiya qilingan va taʼmirlangan koʻchalar, uylar, koʻp kvartirali turar joylar uchun koʻrsatkichlarni tayyorlash va oʻrnatish bilan bogʻliq xarajatlar qurilish tashkiloti yoki obyekt egasining oʻz mablagʻlari hisobidan moliyalashtiriladi. 3. Kadastr agentligi hamda manfaatdor vazirlik va idoralar 2025-yil 1-sentabrga qadar oʻzining idoraviy tizimlarida geografik obyektlarning kodlarini Klassifikatorga muvofiqlashtirsin. 4. Togʻ-kon sanoati va geologiya vazirligi, Suv xoʻjaligi vazirligi, Ekologiya, atrof-muhitni muhofaza qilish va iqlim oʻzgarishi vazirligi, Transport vazirligi, Energetika vazirligi, Statistika agentligi, “Oʻzbekgidroenergo” AJ, “Oʻzbekiston temir yoʻllari” AJ Kadastr agentligi bilan birgalikda: 2025-yil 1-oktabrga qadar Klassifikator asosida tegishliligi boʻyicha tabiiy obyektlar hamda transport va muhandislik-texnika infratuzilmasi obyektlari nomlarini xatlovdan oʻtkazsin; 2026-yil 1-mayga qadar belgilangan tartibda nomlanmagan va davlat roʻyxatidan oʻtkazilmagan geografik obyektlar nomlarini Oʻzbekiston Respublikasining “Geografik obyektlarning nomlari toʻgʻrisida”gi Qonuniga (keyingi oʻrinlarda — Qonun) muvofiq Reyestrga kiritish choralarini koʻrsin. 5. Kadastr agentligi manfaatdor vazirlik va idoralar bilan birgalikda Klassifikatorga kiritilgan geografik obyektlar (tabiiy obyektlar hamda transport va muhandislik-texnika infratuzilmasi obyektlari)ga nom berish hamda ularning nomlarini oʻzgartirish toʻgʻrisidagi takliflarni Vazirlar Mahkamasiga kiritib borsin. 6. Qoraqalpogʻiston Respublikasi Vazirlar Kengashi, viloyatlar va Toshkent shahri hokimliklari: Kadastr agentligi, Statistika agentligi, Oʻzbekiston mahallalari uyushmasi bilan birgalikda 2026-yil 1-iyulga qadar respublikadagi barcha koʻchalarning nomlarini xatlovdan oʻtkazsin hamda ularni Reyestrga muvofiqlashtirish, yangi tashkil etilgan va nomlanmagan koʻchalarga nom berish, shuningdek, Qonun talablariga zid boʻlgan nomlarni oʻzgartirish choralarini koʻrsin; 2028-yil 1-yanvarga qadar Kadastr agentligining Koʻchmas mulk obyektlari manzillari yagona reyestridagi axborotlar asosida koʻrsatkichlar oʻrnatilishini taʼminlasin. 7. Vazirlar Mahkamasining 2018-yil 14-dekabrdagi 1010-son qarori bilan tasdiqlangan Koʻchmas mulk obyektlari manzillari yagona reyestrini shakllantirish va yuritish tartibi toʻgʻrisidagi nizomga 3-ilovaga muvofiq oʻzgartirish kiritilsin. 8. Iqtisodiyot va moliya vazirligi manfaatdor vazirlik va idoralar bilan birgalikda oʻzlari qabul qilgan normativ-huquqiy hujjatlarni ikki oy muddatda ushbu qarorga muvofiqlashtirsin. 9. Ushbu qarorning bajarilishini nazorat qilish Oʻzbekiston Respublikasi Bosh vazirining oʻrinbosari A.J. Ramatov zimmasiga yuklansin. KodGeografik obyekt turiQisqartmasiKlassifikatsiya kodiI. Maʼmuriy-hududiy birliklar1.1respublikaresp.0010010001.2viloyatvil.0010020001.3shaharsh.0010030001.4tumant.0010040001.5shaharchash-cha0010050001.6qishloqq.0010060001.7ovulo.001007000II. Aholi punktlari va ularning tarkibiy qismlari2.1aholi punkti a/p.0020010002.2hayvonot bogʻih/bogʻi0020020002.3istirohat bogʻiist/bogʻi0020030002.4koʻchalar-0020040002.4.1shohkoʻchash/k.0020040012.4.2koʻchak.0020040022.4.3tor koʻchat/k.0020040032.4.4berk koʻchab/k.0020040042.5mahallamah.0020050002.6mavzemav. 0020060002.7maydonm.0020070002.8qabristonqab-n0020080002.9xiyobonx-bon0020090002.10ziyoratgohz-goh002010000III. Transport va muhandislik-texnika infratuzilmasi obyektlari3.1aeroportaerp.0030010003.2avtostansiyaavto/st.0030020003.3avtovokzalavto/v.0030030003.4elektr stansiyalari-0030040003.4.1atom elektr stansiyasiAES0030040013.4.2gidroelektrostansiyaGES/GRES0030040023.4.3issiqlik elektr stansiyasiIES0030040033.4.4quyosh elektr stansiyasiQES0030040043.4.5shamol elektr stansiyasiSHES0030040053.5foydali qazilma konlari-0030050003.5.1noruda konlar n/k.0030050013.5.2rudali konlarr/k.0030050023.5.3uglevodorod konlariugl/k.0030050033.6kanal (ikki suv obyektini bogʻlovchi)kan.0030060003.7metro bekatim/b.0030070003.8meteostansiyamet/st.0030080003.9nasos stansiyasin/s.0030090003.10portp.0030100003.11pristanpr.0030110003.12qor koʻchki stansiyasiq/k st.0030120003.13sardobas-ba0030130003.14seysmik stansiyaseys/st.0030140003.15suv omborlari-0030150003.15.1sel suv ombori s/suv omb.0030150013.15.2suv omborisuv omb.0030150023.16temiryoʻl razezdi t.y/raz.0030160003.17temiryoʻl stansiyasit.y/st.0030170003.18temiryoʻl vokzalit.y/v.003018000IV. Tabiiy obyektlar4.1ariqariq0040010004.2barxanbarx.0040020004.3botiqbotiq0040030004.4buloqbul.0040040004.5daradara0040050004.6daryod.0040060004.7dovondov.0040070004.8doʻnglikdoʻng.0040080004.9jarlikjar.0040090004.10koʻlkoʻl0040100004.11muhofaza etiladigan tabiiy hududlar-0040110004.11.1biosfera rezervatibio/rez.0040110014.11.2buyurtma qoʻriqxonabuy/qoʻr.0040110024.11.3davlat biosfera qoʻriqxonasidav.bio/qoʻr.0040110034.11.4davlat qoʻriqxonasidav/qoʻr.0040110044.11.5landshaft buyurtma qoʻriqxonasi land.buy/qoʻr.0040110054.11.6milliy tabiat bogʻim.t/bogʻi0040110064.11.7pitomnikpit.0040110074.12muzlikmuzl.0040120004.13orolorol0040130004.14platoplato0040140004.15qirqir0040150004.16qirlarqirlar0040160004.17quruq oʻzanq/oʻ.0040170004.18soysoy0040180004.19togʻ tizmasitogʻ/tizm.0040190004.20togʻtogʻ0040200004.21oʻrmon oʻrm.0040210004.22gʻorgʻor0040220004.23sharsharashar.0040230004.24shoʻrxokshoʻrx.0040240004.25chinkchink0040250004.26choʻqqi (togʻ choʻqqisi)ch.004026000 1. Ushbu Nizom Oʻzbekiston Respublikasining “Davlat tili haqida”gi va “Geografik obyektlarning nomlari toʻgʻrisida”gi qonunlariga muvofiq koʻcha nomi va koʻchmas mulk obyekti raqami koʻrsatkichlarining shakli, oʻlchamlari hamda ularni tayyorlash va oʻrnatish tartibini belgilaydi. 2. Ushbu Nizomda quyidagi asosiy tushunchalardan foydalaniladi: koʻrsatkich — koʻcha nomi va koʻchmas mulk obyekti raqami yozilgan lavha; koʻcha nomi — davlat ekspertizasidan oʻtkazilib, Oʻzbekiston Respublikasi Prezidentining yoki tuman (shahar) xalq deputatlari Kengashining qarori bilan tasdiqlangan Geografik obyektlar nomlarining davlat reyestridagi nomi; koʻchmas mulk obyekti raqami — yer uchastkalari, binolar va inshootlar, qurilishi tugallanmagan imoratlar, shu jumladan, qurilayotgan, alohida ajratilgan joylarga berilgan manzil raqami; koʻcha-yoʻl tarmogʻi elementlari — shohkoʻchalar, koʻchalar, tor koʻchalar, berk koʻchalar, mavzelar, istirohat bogʻlari, xiyobonlar, maydonlar. 3. Ushbu Nizom yoʻl belgilari, reklama, tovar va xizmatlar, shuningdek, yuridik shaxslarning individuallashtirish vositalarini joylashtirishga oid munosabatlariga nisbatan tatbiq etilmaydi. 4. Koʻrsatkich davlat tilida (Qoraqalpogʻiston Respublikasida oʻzbek va qoraqalpoq tilida) yoziladi. 5. Koʻrsatkich koʻchalarga hamda koʻchmas mulk obyektlariga joylashtirish uchun moʻljallangan boʻlib, koʻcha yoʻl tarmogʻi elementlarining toifalariga muvofiq turli shaklda boʻladi. 6. Koʻrsatkichning namunaviy shakllari ushbu Nizomga 1-ilovaga muvofiq quyidagi toifalarga ajratiladi: 1-toifa — polietilentereftalat, polietilintereftalatglikol, polistirol yoki polikarbonat materialdan tayyorlangan, yoritish moslamali koʻrsatkich; 2-toifa — kompozit aluminiy materialidan tayyorlangan, nur qaytaruvchi qoplamali koʻrsatkich; 3-toifa — kompozit aluminiy materialidan tayyorlangan koʻrsatkich. Bunda, qoida tariqasida, 1-toifa koʻrsatkichlar shahar ahamiyatidagi magistral koʻchalar, 2-toifa koʻrsatkichlar tuman ahamiyatidagi magistral koʻchalar va 3-toifa koʻrsatkichlar esa mahalliy ahamiyatga ega koʻchalarda oʻrnatiladi. 7. Koʻcha-yoʻl tarmogʻi elementlarining, bino va inshootlarning oʻziga xos xususiyatlarini inobatga olgan holda, koʻrsatkich alohida-alohida yoki bino va inshootning arxitekturaviy koʻrinishidan, hududning moliyaviy holati, imkoniyatidan kelib chiqib, belgilangan oʻlchamlar doirasida bitta koʻrsatkichda koʻcha nomi va koʻchmas mulk obyekti raqami yoziladi. Shahar muhiti elementlarining maqsadi, anʼanaviy arxitektura va madaniyati, shuningdek, joyning tabiiy-iqlim sharoitlarini hisobga olgan holda, “dizayn kod” tasdiqlangan hududlarda ushbu Nizomda belgilangan koʻrsatkichning shakli, oʻlchami, rangi va yozilish shakli oʻzgartirilishi mumkin. 8. Koʻrsatkichning oʻlchamlari ushbu Nizomga 2-ilovaga muvofiq belgilanadi. 9. Koʻrsatkichda koʻchaning nomi qisqartirilishiga yoʻl qoʻyilmaydi. 10. Koʻrsatkichdagi koʻcha nomi va koʻchmas mulk obyekti raqami Kadastr agentligining Davlat kadastrlari palatasi tuman (shahar)lar filiallari tomonidan taqdim etilgan axborotlar asosida yoziladi. 11. Koʻrsatkichda yoziladigan koʻcha nomi va koʻcha-yoʻl tarmogʻi elementlari hamda koʻchmas mulk obyektlarining raqami “Arial” shriftida, ushbu Nizomga 1-ilovaga muvofiq 1-toifadagi koʻrsatkichda hoshiyadan 40 mm, 2 va 3-toifalarda esa 25 mm masofa oraliqda yoziladi. 12. Koʻrsatkichning asosi toʻq koʻk rangda (CMYK: 100 90 10 15) va undagi belgi, chiziq, asosiy hamda qoʻshimcha matnlar oq rangda (CMYK: 0 0 0 0) boʻladi. 13. Yoritiladigan shakldagi koʻrsatkichlar oʻrnatilgan binoning elektr tarmogʻi orqali yoritilishi taʼminlanadi. Bunda elektr energiyasi bilan bogʻliq xarajatlar koʻp kvartirali turar joylarni boshqaruvchi organlar (bevosita joylarning mulkdorlari, boshqaruv kompaniyalari yoki shirkatlar)ning mablagʻlari, shuningdek, yuridik shaxslarga tegishli binolarda esa balansda saqlovchi yoki foydalanuvchi tashkilotning mablagʻlari hisobidan moliyalashtiriladi. 14. Koʻrsatkich bevosita joylashtirilgan binoning elektr manbaiga ulanadi hamda ulanish manbaining nominal quvvati 220V ± 10 foiz va chastotasi 50 ± 0,2 Gs boʻlgan umumiy tarmoqdan elektr toki oladi. 15. Koʻrsatkich ushbu Nizomga 3-ilovaga muvofiq parametrlar va talablar asosida oʻrnatiladi. 16. Koʻrsatkichlar Kadastr agentligining Davlat kadastrlari palatasi tuman (shahar)lar filiallari axborotlari asosida tuman (shahar)lar obodonlashtirish boshqarmalari tomonidan tayyorlanadi va oʻrnatiladi. Koʻrsatkichni tayyorlash va oʻrnatish bilan bogʻliq xarajatlar mahalliy budjetning qoʻshimcha manbalari hamda qonunchilik hujjatlarida taqiqlanmagan boshqa manbalar hisobidan moliyalashtiriladi. Yangi qurilgan, rekonstruksiya qilingan va taʼmirlangan koʻchalar, uylar, koʻp kvartirali turar joylar uchun koʻrsatkichlarni tayyorlash va oʻrnatish bilan bogʻliq xarajatlar qurilish tashkiloti yoki obyekt egasining oʻz mablagʻlari hisobidan moliyalashtiriladi. 17. Koʻcha-yoʻl tarmogʻi elementlari nomi oʻzgartirilgan taqdirda, bu borada tegishli xalq deputatlari tuman (shahar) Kengashining qarori qabul qilingan kundan boshlab bir oy muddat ichida koʻrsatkichlar almashtiriladi. 18. Koʻrsatkichni saqlash va undan foydalanishda quyidagi talablar bajarilishi lozim: koʻrsatkichlarning texnik holatini nazorat qilish; koʻcha nomi va koʻchmas mulk obyekti raqami oʻzgargan yoki yaroqsiz holga kelgan koʻrsatkichlarni oʻz vaqtida almashtirish; koʻcha-yoʻl tarmogʻi elementlarini hamda bino va inshootlarni taʼmirlash jarayonida koʻrsatkichlarga shikast yetkazilishining oldini olish. 19. Koʻrsatkichni belgilangan talablar asosida saqlash va undan foydalanish uchun koʻchmas mulk obyekti egasi yoki undan foydalanuvchi shaxs masʼul hisoblanadi. 20. Ushbu Nizom talablari buzilishida aybdor boʻlgan shaxslar qonunchilik hujjatlarida belgilangan tartibda javob beradi. T/rParametrlarTalablar I. Koʻcha nomi koʻrsatkichi boʻyicha1.Koʻrsatkichni oʻrnatish shartiKoʻrsatkichning rangi, shakli, oʻlchamlari hamda yozuvlari, shuningdek, koʻrsatkichning texnik shartlari va oʻrnatish tartibiga qatʼiy rioya qilish.2.Koʻrsatkichni oʻrnatish joyi1. Koʻchaning kirish qismida hamda koʻcha boʻylab joylashgan bino va inshootlarning oʻng tomonida oʻrnatish (1, 2-rasmlar).2. Tashkilot va idoralarning tashqi toʻsiq devorlarida yoki bino va inshootlarning kirish qismi oʻng tomonida oʻrnatish.3. Yonma-yon yoki tutash bino va inshootlarda koʻrsatkichni gorizontal bir chiziqda oʻrnatish (1-rasm).3.Koʻrsatkichni oʻrnatish balandligiBir va ikki qavatli koʻchmas mulk obyektlarida hamda tashkilot va idoralarning tashqi toʻsiq devorlarida yoki bino va inshootlarida 2,5 — 3,5 m gacha, koʻp kvartirali turar joylarda esa 4,5 m gacha balandlikda oʻrnatish (3, 8-rasmlar).4.Koʻrsatkichni ustunga oʻrnatish1. Bino va inshootlarda oʻrnatish imkoni boʻlmaganda beton asosli metall ustunga oʻrnatish.2. Koʻrsatkich oʻrnatiladigan ustun iqlim sharoitiga chidamli, korroziyaga qarshi ruxlangan, kulrang fonda, radiusi 32 mm yoki tomonlari 60 x 40 mm oʻlchamdagi, balandligi (yer sathidan hisoblaganda) 2 — 2,5 m metall profil boʻlishi (9-rasm).5.Koʻrsatkichni fasadga oʻrnatish1. 1 — toifa — Binoning tutash devorlari burchagi vertikal oʻqidan gorizontal holatda 450 mm uzoqlikda oʻrnatish (4-5-rasmlar).2. 2 — toifa — Binoning tutash devorlari burchagi vertikal oʻqidan gorizontal holatda 350 mm uzoqlikda oʻrnatish (4-5-rasmlar).3. 3 — toifa — Binoning tutash devorlari burchagi vertikal oʻqidan gorizontal holatda 300 mm uzoqlikda oʻrnatish (4-5-rasmlar).4. Yonma-yon joylashtirilgan koʻcha nomi va koʻchmas mulk obyekti raqami koʻrsatkichi orasidagi masofa 200 mm boʻlib, koʻchmas mulk obyekti raqami koʻrsatkichini koʻcha nomi koʻrsatkichidan oʻngda joylashtirish (6-rasm).6.Koʻrsatkichni oʻrnatishda oraliq masofasiKoʻrsatkichni oʻrtacha har 300 — 400 m masofada, shuningdek, koʻchaning boshlanishi va oxirida hamda koʻchalar kesishmasida (chorrahada) oʻrnatish.7.Koʻrsatkichni oʻrnatish mumkin boʻlmagan holatlarKoʻrsatkichni bino va inshootlar fasadining transport va piyodalar harakatidan yetarlicha koʻrinmaydigan, boʻrtib chiqqan yoki ichkarida joylashgan elementlarida, shuningdek, dekorativ shakllar va karnizlarda oʻrnatilishiga yoʻl qoʻymaslik.II. Koʻchmas mulk obyekti raqami koʻrsatkichi boʻyicha8.Koʻrsatkichni oʻrnatish shartiKoʻrsatkichning rangi, shakli, oʻlchamlari hamda yozuvlari, shuningdek, koʻrsatkichning texnik shartlari va oʻrnatish tartibiga qatʼiy rioya qilish.9.Koʻrsatkichni oʻrnatish joyi1. Koʻchmas mulk obyekti raqami koʻcha nomi bilan birga belgilangan oʻlchamlar doirasida bitta koʻrsatkichda koʻrsatilsa, koʻcha nomi koʻrsatkichining parametrlari va talablariga rioya qilgan holda oʻrnatish.2. Koʻcha-yoʻl tarmogʻi elementlarining, bino va inshootlarning oʻziga xos xususiyatlarini inobatga olgan holda koʻrsatkichda faqat koʻchmas mulk obyekti raqami koʻrsatilganda bino va inshootlarning kirish qismi oʻng tomonida oʻrnatish.10.Koʻrsatkichni oʻrnatish balandligiBir va ikki qavatli koʻchmas mulk obyektlarida hamda tashkilot va idoralarning tashqi toʻsiq devorlarida yoki binolarida 2,5 — 3,5 m gacha, koʻp kvartirali turar joylarda 4,5 m gacha masofada oʻrnatish (3, 8-rasmlar).11.Koʻrsatkichni fasadga oʻrnatish1. 1 — toifa — Binoning tutash devorlari burchagi vertikal oʻqidan gorizontal holatda 450 mm uzoqlikda, koʻcha nomi koʻrsatkichining oʻng tomonida, bitta gorizontal oʻqda oʻrnatish (6-rasm).2. 2 — toifa — Bino burchagidan gorizontal ravishda 325 mm, koʻcha nomi yozilgan koʻrsatkichning oʻng tomonida koʻrsatkichdan bitta gorizontal oʻqda oʻrnatish (6-rasm).3. 3 — toifa — Bino burchagidan gorizontal ravishda 325 mm, koʻcha nomi yozilgan koʻrsatkichning oʻng tomonida koʻrsatkichdan bitta gorizontal oʻqda oʻrnatish (6-rasm).4. Yakka tartibdagi xonadonlar uchun asosiy kirish qismidan oʻngda (agar joylashtirish imkoni mavjud boʻlmasa — chapda) yer sathidan 2-3 m gacha, kirish yoʻlagi vertikal oʻqidan 200 mm uzoqlikda oʻrnatish.5. Koʻrsatkichda faqat koʻchmas mulk obyekti raqami koʻrsatilganda bino va inshootlarning kirish qismidan oʻngda (agar joylashtirish imkoni boʻlmasa — chapda) yer sathidan 2,5 — 3,5 m gacha balandlikda oʻrnatish.12.Koʻrsatkichni oʻrnatishda oraliq masofasiBino va inshootning fasad qismi 100 m va undan ortiq boʻlsa, koʻrsatkichni bino va inshoot fasadining boshlanishi hamda oxirida oʻrnatish.13.Koʻrsatkichni oʻrnatish mumkin boʻlmagan holatlarKoʻrsatkichni fasadning avtomobil va piyodalar harakatidan yetarlicha koʻrinmaydigan joylarida, fasadning chiqib ketadigan elementlari yaqinida yoki fasadning chuqurlashtirilgan joylarida, dekorativ elementlarda va karnizlarda oʻrnatishga yoʻl qoʻymaslik. 1. 201-band quyidagi tahrirda bayon etilsin: “201. Quyidagilar manzil elementlarining turlari va qisqartmalari hisoblanadi: uy (uy); korpus (korp.); blok (b.); kvartira (kv.); xona (x.); yertoʻla (y.); mansarda (man.). Manzil tuzilmasi ushbu Nizomga 6-ilovaga va ichki manzil tuzilmasi 7-ilovaga muvofiq belgilanadi. Manzil Geografik obyektlarning klassifikatoriga muvofiq maʼmuriy-hududiy birlik nomi, aholi punktlari va ularning tarkibiy qismi, shuningdek, manzil elementlarining turlaridan iborat boʻladi”. 2. 5-ilova oʻz kuchini yoʻqotgan deb hisoblansin.